hu hu hu hu hu hu hu hu hu hu hu hu hu hu hu hu hu hu hu ko es hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu it hu hbs_lat it hu hu ceb cs hu hu hu hu hu hu hu hu hu hu hu hu hu hu hu es hu cs hu hu hu hu hu hu hu hu hu hu hu hu
Neményi Lili (Igló, 1902. november 28. – Budapest, 1988. július 14.) magyar opera-énekesnő (szoprán), színésznő, érdemes és kiváló művész, Horváth Árpád (1899–1944) rendező, színházigazgató felesége, Szabó Ernő (1900–1966) színművész féltestvére.[3]
1988. július 14. (85 évesen)[1]
Magyarország Érdemes Művésze díj (1959)
Magyarország Kiváló Művésze díj (1967)
A Magyar Népköztársaság Zászlórendje (1982)
A Wikimédia Commons tartalmaz Neményi Lili témájú médiaállományokat.
Neményi Lili emléktáblája a VII. kerület Károly körút 13-15. szám alatt
Neményi Lili sírja a Farkasréti temetőben
Neményi Lili 1902. november 28-án született Iglón Polgár Ilonka és Neményi László gyermekeként. Nagyanyja, Szelényi Emília nevelte.
Zenei tanulmányait Hoór Tempis Erzsébet, Kelen Hugó valamint Hetényi Kálmán irányításával végezte el. Iskoláival egy időben megtanult zongorázni – később maga tanulta énekes szerepeit, saját zongorakíséretével. A Kolozsvári Állami Magyar Színházban vizsgázott, 1917-ben, hogy megkaphassa működési engedélyét. Öt évet töltött Kolozsvárott, Janovics Jenő társulatánál, ez volt a „főiskolája”. A következő években többek között Szegeden, Miskolcon, Nagyváradon, Kassán, Debrecenben, Budapesten, Egerben, Békéscsabán, Gyulán, Hódmezővásárhelyen lépett fel. 1928-ban a Fővárosi Operettszínházban és a Magyar Színházban kapott szerepeket. 1922–1931 között törzshelye újra Kolozsvár lett, innen indult vendégszereplésre más városokba. 1930-ban Miskolcon játszott. A torockói menyasszony főszerepét is alakitotta, amikor (1931-ben) férje – Indig Ottó – színdarabját Kolozsváron és több erdélyi városban előadták. 1932–33-ban a Royal Orpheumban szerepelt. 1933-ban házasságot kötött Horváth Árpáddal. 1933–34-ben ismét Miskolcon lépett színpadra. 1937-ben Mozart Szöktetés a szerájból Blondéja, majd a császárné a Háry Jánosban. A Székelyfonó első vidéki színrevitelében a lányt énekelte. 1939-ben egy Rádió-beli A víg özvegy-egyveleg élő adása után meghívták próbát énekelni a Magyar Királyi Operaházba, s megbízták több szerep betanulásával. 1940–1945 között könnyű sanzonokat énekelt Ady Endre, Arany János, Babits Mihály, József Attila, Szép Ernő és Gábor Andor verseire. 1946–1970 között a Magyar Állami Operaház magánénekese volt. Emellett főszerepeket vállalt operettekben is. Ausztria, Belgium, Csehszlovákia, Franciaország, Jugoszlávia, Kína, Lengyelország, Mongólia, Nagy-Britannia, NDK, NSZK, Románia, Svájc és az USA nagyvárosaiban is fellépett.
85 éves korában, 1988. július 14-én hunyt el, Budapesten.
Susanna (Mozart: Figaro házassága)
Rosina (Mozart: Così fan tutte)
Zerlina (Mozart: Don Giovanni)
Blonde (Mozart: Szöktetés a szerájból)
Antónia (Offenbach: Hoffmann meséi)
Zilia (Heltai Jenő: A néma levente)
Szerény grófnő (Csiky Gergely: A nagymama)
A Magyar Népköztársaság Zászlórendje (1982)
Erzsébetváros díszpolgára (2006, posztumusz)
↑ a b http://mek.oszk.hu/00300/00355/html/ABC10888/11164.htm, Neményi Lili, 2017. október 9.
↑ PIM-névtérazonosító. (Hozzáférés: 2020. június 19.)
↑ Archivált másolat. [2016. március 11-i dátummal az eredetiből archiválva]. (Hozzáférés: 2016. február 21.)
Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Színésznő, dizőz és operaénekes - 110 éve született Neményi Lili
A lap eredeti címe: „https://hu.wikipedia.org/w/index.php?title=Neményi_Lili&oldid=24644572”
Utoljára szerkesztve 2022. február 1., 21:29-kor
A lap utolsó módosítása: 2022. február 1., 21:29
A lap szövege CC BY-SA 3.0 alatt érhető el, ha nincs külön jelölve.